Odense Adresse-Contoirs Efterretninger, 1834-01-06
Der tales stedse høiere om meget alvorlige Forhandlinger imellem Østerrig og Frankerig angaaende Piemont, ogsaa som en Følge af Overeenskomsten i Münchengrat." Efter Sigende har Hr. Appony overgivet en kathegorisk Erklæring i Paris, hvorpaa Frankerig har gjort det samme i Turin, og paalagt sin Gesandt sammesteds at forlange sine Passer, hvis de østerrigske Tropper ikke trække sig tilbage fra Savoyens Grændse. J Forbindelse hermed vil Man forklare sig Fyrst Talletrands uventet hastige Mission til London, for at slutte en formelig Of og Defensiv=Traktat imellem Frankerig og Engelland. Journal des Debats henviser i denne Henfeende til Moniteuren, hvor Man i Aaret 1831 læste, at den franske Regjering havde erklæret fra Talerstolen: "at den vilde modsætte sig enhver fremmed Jndblanding i Piemont." For endnu at gyde Olie i Jlden, omtaler Messager en formeentlig opdigtet Undersøgelse, som den østerrigske Ambassadeur nylig skal have foretaget i det Turiner Tøihuus, hvorved han yttrede sit Mishag over, at Artillerie=Parken vilde behøve en heel Maaned, for at sættes i aktiv Stand, og udvirkede strax en befaling hertil af Krigsministeren. Den spanske Regjering har hidtil gjort sig forgiæves Umage, for at bevæge den hellige Fader saavelsom Kongen af Neapel til at erkjende den unge Dronning, hvilket maa være Regentinden heel ubehageligt; thi som bekjendt retter den spanske Geistlighed sig stedse efter det Jndtryk, som den faaer fra Rom, og vil neppe slutte sig til et Regjeringssystem, der savner Pavens Samtykke, og saalænge hendes Datter ikke er erkjendt af det neapolitanske Hof, turde de andre Magter ogsaa vægre sig derved. En spansk Koureer, som var ankommet til Rom og havde medbragt en Mængde Papirer fra Geistligheden, er paa sin Tilbagerelse udplyndret af Røvere i Nærheden af Ronciglione. En russisk Koureer er ogsaa passeret igjennem Wien til Neapel, hvortil han efter Forlydende bringer Meddelelser og de spanske Anliggender. Fra Rom stadfæstes endvidere det Rygte, at Pavehoffet har afviist den franske Mægling i Stridighederne imellem det og det portugisiske Hof, ja, den hellige Faders Nidkjærhed gaaer endog saavidt, at han har forbudet den Geistlige i St. Antonio=Klosteret i Rom at bede for Don Pedro og hans Regjering, hvilket Man dog efter Evangeliet burde gjøre selv for sine Fiender, hvorover da og den franske Ambassadeur skal have klaget i en Konferents med Kardinal=Statssekretairen, ligesom og Præsterne ved bemeldte portugisiske Nationalkirke formelig have protesteret imod hiint Forbud og erklæret, at de kun med Magt ville undlade denne Bøn, hvorfor de faae Betaling. Derimod er det blevet Kardinal Catalan tilladt at afreise til Spanien, for at tiltræde den ham i Kong Ferdinands Testament bestemte Post ved Regentskabet, uagtet Dronning Christine indtil videre har ophævet Udbetalingen af de mange spanske Pensioner i Rom. Naturligviis see de saakaldte Konservative i Rom med Bekymring, enhver Reform i Kirke og Stat, hvorved den gamle og kunstige Bygning let kunde udsættes for Fare, ligesom paa den anden Side det konstitutionelle Systems Seier paa den pyrenæiske Halvøe lettelig kunde virke tilbage paa de for Øieblikket underkuede Misfornøiede i Jtalien. - Efter Forlydende skal den pavelige Hær inddeles i 3 Divisioner og den østerrigske General Hrabowski træde i pavelig Tjeneste som Generalissimus.